Istarska Malvazija danas je prepoznata kao vodeća istarska sorta grožđa i jedna od najvažnijih autohtonih hrvatskih sorti. Ova Malvazija skladna je i punog tijela. Izuzetno je svježa i mineralna, voćna te vrlo pitka. Terasasti vinogradi na bijelom tlu, na kojima se uzgaja grožđe, nalaze se na nekoliko položaja između 250 i 400 metara nadmorske visine. Malvazija Benvenuti preporučuje se uz specijalitete s crnim tartufima, jela od bijele ribe i školjki te bijelo meso pripremljeno u umaku s aromatičnim začinskim biljem. Poslužiti rashlađeno na temperaturi od 10–12 °C.